FI
16.5.2022
Euroopan unionin virallinen lehti
C 198/35
Unionin yleisen tuomioistuimen tuomio 16.3.2022 – Kühne v. parlamentti (Asia T-468/20) (1) (Henkilöstö – Virkamiehet – Parlamentin henkilöstön liikkuvuuspolitiikka – Asemapaikan siirto yksikön edun vuoksi) (2022/C 198/48) Oikeudenkäyntikieli: saksa Asianosaiset Kantaja: Verena Kühne (Berliini, Saksa) (edustaja: asianajaja O. Schmechel) Vastaaja: Euroopan parlamentti (asiamiehet: L. Darie ja B. Schäfer)
Oikeudenkäynnin kohde SEUT 270 artiklaan perustuva vaatimus kumota 2.7.2020 tehty parlamentin päätös kantajan asemapaikan siirtämisestä Luxemburgin-yhteystoimistoon (Luxemburg)
Tuomiolauselma 1) Kanne hylätään.
2) Verena Kühne velvoitetaan korvaamaan oikeudenkäyntikulut, mukaan lukien välitoimimenettelyyn liittyvät kulut
(1)
EUVL C 304, 14.9.2020.
Unionin yleisen tuomioistuimen tuomio 9.3.2022 – LD v. komissio (Asia T-474/20) (1) (Henkilöstö – Virkamiehet – Palvelukseen ottaminen – Ilmoitus avoimesta kilpailusta EPSO/AD/371/19 – Valintalautakunnan päätös olla hyväksymättä kantajaa kilpailun seuraavaan vaiheeseen – Työkokemuksen arviointikriteeri – Valintalautakunnan soveltaman kriteerin yhdenmukaisuus kilpailuilmoituksen kanssa) (2022/C 198/49) Oikeudenkäyntikieli: italia Asianosaiset Kantaja: LD (edustaja: asianajaja M. Velardo) Vastaaja: Euroopan komissio (asiamiehet: T. Lilamand ja I. Melo Sampaio, avustajanaan asianajaja A.
Dal Ferro)
Oikeudenkäynnin kohde SEUT 270 artiklaan perustuva vaatimus kumota yhtäältä valintalautakunnan 31.10.2019 tekemä päätös, jolla hylättiin pyyntö tutkia uudelleen päätös olla hyväksymättä kantajaa avoimen kilpailun EPSO/AD/371/19 seuraavaan vaiheeseen, ja toisaalta nimittävän viranomaisen 22.4.2020 tekemä päätös, jolla hylättiin kantajan valitus mainitusta päätöksestä
Tuomiolauselma 1) Valintalautakunnan 31.10.2019 tekemä päätös, jolla hylättiin LD:n pyyntö tutkia uudelleen päätös olla hyväksymättä häntä kilpailuun EPSO/AD/371/19, kumotaan.